钦定古今图书集成/明伦汇编/官常典/第710卷 > 李丰〈弟翼 子韬〉 夏侯元 张缉 苏铄 乐敦
## 钦定古今图书集成/明伦汇编/官常典/第710卷 > 李丰〈弟翼 子韬〉 夏侯元 张缉 苏铄 乐敦

刘贤

按《魏志夏侯尚传》：“尚子元与曹爽共兴骆谷之役，时
人讥之。爽诛，征元为大鸿胪，数年，徙太常。元以爽抑
黜，内不得意。中书令李丰虽宿为大将军司马景王
所亲待，然私心在元，遂结皇后父光禄大夫张缉谋，
欲以元辅政。丰既内握权柄，子尚公主又与缉俱冯
翊人，故缉信之。丰阴令弟兖州刺史翼求入朝，欲使”
将兵入，并力起会，翼求朝，不听。嘉平六年二月，当拜
贵人，丰等欲因御临轩，诸门有陛兵诛大将军，以元
代之。以缉为骠骑将军。丰密语黄门监苏铄、永宁署
令乐敦《穴从》仆射刘贤等曰：“卿诸人居内，多有不法，
大将军严毅累以为言，张当可以为诫。”铄等皆许以
从命。大将军微闻其谋，请丰相见，丰不知而往，即杀
之。事下有司，收元缉、铄敦贤等送廷尉。廷尉锺毓奏：
“丰等谋迫胁至尊，擅诛冢宰，大逆无道，请论如法。”于
是会公卿朝臣廷尉议，咸以为“丰等各受殊宠，典综
机密，缉承外戚椒房之尊，元备世臣，并居列位，而包
藏祸心，构图凶逆，交关阉竖，授以奸计。畏惮天威，不
敢显谋，乃欲要君胁”上，肆其诈虐，谋诛良辅，擅相建
立，将以倾覆京室，颠危社稷。毓所正皆如科律，报毓
施行诏书。“齐长公主先帝遗爱，原其三子死命。”于是
丰、元缉、敦贤等皆夷三族，其馀亲属徙乐浪郡。元格
量弘济，临斩东市，颜色不变，举动自若，时年四十六。
按《魏氏春秋》，大将军责丰，丰知祸及，遂正色曰：“卿父
子怀奸，将倾社稷，惜吾力劣，不能相禽灭耳！”大将军
怒，使勇士以刀环筑丰腰杀之。夜，送丰尸付廷尉。廷
尉锺毓不受，曰：“非法官所治也。”以其状告，且敕之，乃
受。帝怒，将问丰死意，太后惧，呼帝入，乃止。遣使收翼。
按《世语》，翼后妻散骑常侍荀廙姊，谓翼曰：“中书事发，
可及书未至赴吴，何为坐取死亡？左右可共同赴水
火者谁？”翼思未答，妻曰：“君在大州，不知可与同死生
者，去亦不免。”翼曰：“二儿小，吾不去。今但从坐身死，二
儿必免。”果如翼言。翼子斌，杨骏外甥也，晋惠帝初为